173.400

Ordinaziun davart la votaziun e l'elecziun electronica dals organs directivs da las dretgiras (OVEE)

dals 31-10-2024 (versiun dals 01-01-2025)

Sa basond sin l'art. 51a al. 3 da la Constituziun chantunala1) sco er sin l'art. 3 al. 3 da la Lescha davart l'organisaziun giudiziala2)

relaschada da la Dretgira superiura ils 31 d'october 2024

1. Disposiziuns generalas

Object

Art.  1 1 Questa ordinaziun regla la realisaziun da sesidas virtualas dals organs directivs da las dretgiras sco er las premissas, per che sias commembras e ses commembers possian participar sin via electronica a votaziuns ed ad elecziuns.

Noziuns

Art.  2 1 En questa ordinaziun signifitgan:

a)

sesida   virtuala:   ina   sesida   che   na   vegn   betg   realisada   al   lieu,   mabain   sco conferenza da video u da telefon;

sesida fisica: ina sesida, per la quala las participantas ed ils participants sa radunan al lieu.

b)

Champ da validitad Art.  3 1 Realisar sesidas virtualas dastgan:

a)

b)

c)

d)

e)

la dretgira collectiva da la Dretgira superiura;

la cumissiun administrativa da la Dretgira superiura;

la cumissiun administrativa extendida;

las dretgiras collectivas da las dretgiras regiunalas;

las cumissiuns administrativas da las dretgiras regiunalas;

1) DG 110.100 2) DG 173.000 * tabellas da las modificaziuns a la fin dal relasch

1

173.400

la Conferenza presidiala da las dretgiras regiunalas.

f)

2 En   sesidas   virtualas   vegnan   tractadas   fatschentas   dal   sectur   da   l'administraziun giudiziala u da la surveglianza giudiziala.

2. Sesidas virtualas

Princips

Art.  4 1 Ils organs directivs da las dretgiras tegnan da princip lur sesidas en furma fisica.

2 Sesidas virtualas pon avair lieu, sche:

a)

b)

c)

3 Cun il consentiment da la parsura u dal parsura d'ina sesida fisica pon singulas commembras e singuls commembers dals organs directivs participar virtualmain a la sesida.

ina sesida fisica n'è betg pussaivla;

i ston vegnir prendidas decisiuns urgentas;

ina realisaziun virtuala s'impona per auters motivs.

Premissas

Art.  5 1 Premess   che   la   maioritad   da   las   commembras   e   dals   commembers   da   l'organ directiv na refusia betg quai, po la parsura u il parsura fixar da sai anora u sin proposta   d'ina   commembra   u   d'in   commember,   ch'ina   sesida   haja   lieu   en   furma virtuala.

2 Durant l'entira sesida virtuala stoi esser garantì, che la transmissiun funcziunia.

Durant la sesida virtuala sto mintga commembra e commember esser en in lieu che permetta da tegnair la sesida u da participar a tala senza disturbis. Igl è scumandà da registrar la transmissiun.

Modalitads

Art.  6 1 Al cumenzament d'ina sesida virtuala identifitgescha la parsura u il parsura tut las participantas e tut ils participants e constatescha lur preschientscha.

2 L'abilitad   da   decider   da   l'organ   directiv   sa   drizza   tenor   las   disposiziuns   da   la Lescha davart l'organisaziun giudiziala3).

3 Sesidas virtualas na vegnan betg registradas. La protocollaziun sa drizza tenor las disposiziuns che valan per las sesidas fisicas da l'organ directiv respectiv.

4 Sch'i dat disturbis da transmissiun considerabels tar singulas participantas e singuls participants, sto quai vegnir annunzià a la parsura u al parsura. La sesida po vegnir cuntinuada, sche l'organ directiv è vinavant abel da decider.

5 L'absenza da singulas participantas e singuls participants pervia da disturbis da transmissiun sto vegnir menziunada en il protocol da la sesida.

3) DG 173.000

2

173.400

Meds auxiliars tecnics

Art.  7 1 La sesida virtuala ha lieu cun agid d'in sistem da transmissiun adattà.

2 Il   sistem   sto   pussibilitar   ina   communicaziun   segira   e   simultana   tranter   las participantas ed ils participants da la sesida.

3. Votaziun ed elecziun electronica

Premissas

Art.  8 1 En   cas   da   votaziuns   e   d'elecziuns   a   chaschun   d'ina   sesida   virtuala   pon   las commembras ed ils commembers dals organs directivs dar giu lur vusch cun prender il pled u cun tegnair si visiblamain il maun en la transmissiun visuala.

2 Avant che la parsura u il parsura maina tras la votaziun u l'elecziun, sto ella u el sa persvader, che la transmissiun funcziuna senza disturbis.

3 Votaziuns u elecziuns cun scrutini han da princip lieu a chaschun da sesidas fisicas.

Ellas   pon   avair   lieu   sin   via   electronica   a   chaschun   da   sesidas   virtualas,   sch'ina applicaziun segira ed adattada stat a disposiziun per quest intent.

4 Sch'ina   commembra   u   in   commember   pretenda   ina   votaziun   u   in'elecziun   cun scrutini, sto ella u el annunziar quai a la parsura u al parsura, suenter che la glista da tractandas   è   vegnida   communitgada,   e   quai   a   temp   util   ed   anc   avant   la   sesida.

Sch'ina   votaziun   u   in'elecziun   cun   scrutini   vegn   pretendida   pir   durant   la   sesida virtuala, sto la sesida vegnir interrutta e cuntinuada en furma fisica, nun ch'i stettia a disposiziun in'applicaziun tenor l'alinea 3 per quest intent.

5 Per las decisiuns e per la procedura electorala valan las disposiziuns dals urdens da gestiun dals organs directivs respectivs.

3

173.400

Tabella da las modificaziuns - tenor conclus

Conclus 31-10-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-036

4

173.400

Tabella da las modificaziuns - tenor element

Element relasch

Conclus 31-10-2024

Entrada en vigur 01-01-2025

Modificaziun emprima versiun

Publicaziun en la CUL 2024-036

5